Муниципаль автоном гомум белем бирү учреждениясе

Карагай урта мǝктǝбе

Ачык дәрес:

 "Ия белән хәбәр"

Башлангыч сыйныф укытучысы

Карагай урта мәктәбенеӊ Уразова Л.С.

2015 ел

4 класс

**Тема: "Җөмләнең баш кисәкләре"**

**Дәрес формасы – проблемалы.**

**Дәреснең максаты:**

**1**. Җөмләнең баш кисәкләре турында белгәннәрне искә төшереп, аларны билгеләргә өйрәнү.

**2**. Балаларда туган як әдәбияты белән кызыксыну уяту. Коммуникатив күнек мәләрен үстерү.

**3.** Күбрәк китап укырга өндәү.

**УУД**:

Регулятив –уку максатын кабул итү h**ә**м саклап калу, үзб**ә**ял**ә**м**ә**

Белем максатлары – фактларны анализ ясау h**ә**м аларны аерып күрс**ә**тү. Коммуникатив – диалог алып бара белү, тыңлап белү, үз фикерен аргументлау.

Личностные – ш**ә**хс**ә**и максат, ролльг**ә** кереп китү.

Дәрес барышы:

1 . Оештыру моменты.

2. Максат кую. **Мотивация (Коммуникатив –** үз фикерл**ә**рен д**ә**лилл**ә**ү, бер береңне тыңлый белү, сөйл**ә**м күнекм**ә**л**ә**рен булдыру)

Укытучы: бу текстны ролльләргә бүлеп укыйбыз.

“Җөмләдә ИЯ белән ХӘБӘР очрашканнар. ИЯ ХӘБӘРГӘ әйтә:

- Мин төп баш кисәк, чөнки җөмләдә нәрсә сөйләнгәнне мин әйтеп бирәм.

-Юк,- ди ХӘБӘР,- син ялгышасың. Синсез бит җөмлә төзеп була,ә минсез төзеп булмый.

- Ничек инде төзеп булмый?Мәсәлән, җөмлә" Көз." Монда бит син юк!

- Син ялгышасың! Мин монда нуль формасында.Менә бу җөмләнең төрле формаларын ал: " Көз килде"., " Көз килер". Күрәсеңме: мин булдым. Ә менә мин җөмләдә синсез була алам. Мәсәлән, " Урамда салкын була башлады". Бу җөмләдә хәбәр генә, ия юк.

Мондый сүзләрдән соң ИЯнең кәефе киткән.

- Ә мин үземне төп баш кисәк дип уйлаган идем , - дигән.

- Кайгырма, - дип юаткан аны ХӘБӘР.- Син җөмләдә булганда, миңа нинди формада торырга син бит күрсәтәсең. Без икебез дә баш кисәкләр. Безне бит җөмләнең нигезе дип әйтәләр.

Укытучы: Нәрсә турында бу текст?

Балалар: Ия белән хәбәр турында

Укытучы: Димәк, бугенге дәресебезнең темасы нинди булыр?

Балалар: Җөмләнең баш кисәкләре ия белән хәбәр турында .

Укытучы: Әйе, әйдәгез дәфтәрләргә бүгенге числоны hәм теманы языгыз.

Күмәк максат кую.

Укытучы: нәрсә беләсегез килә?

Балалар: җөмләнең кайсы кисәге баш булып килә.

Ни өчен аларны баш кисәк дип атыйлар.

1. **Я**ң**а теманы** ө**йр**ә**ну (**Белем максатлары**: уку к**ү**некм**ә**л**ә**ре** – телдән үз фикерләрен әйтә белү; логик –ситуацияне анализ итә белү; регулятив – укытучынын биргән юнәлеш буенча әшләү, үз әшчәнлекләрен планнаштыру, активлык күрсәтү, уку максатларын чишкәндә активлык hәм мөстәкыйльлек күрсәтү; коммуникатив – төгәлләү өчен сораулар бирү hәм йомгак ясау

Укытучы: Искә төшереп китик: ия нинди сорауларга җавап бирә?

Балалар: Кем? нәрсә?

Укытучы: Хәбәр нинди сорауларга җавап бирә?

Балалар: Нишли? нишләде? нишләгән?

Укытучы: Дөрес, балалар. Без сезнең белән хәзер җөмләләрдә ия белән хәбәрне табып карарбыз.

Ә җөмләләр табышмак булыр. Бу кызык табышмакларны безнең Себер шагыйрәбез Гөлфизәр Әбдрәхмәнова язган. Аның менә сезгә, балаларга , багышланган мондый матур китабы бар. " Белем дөньясына сәяхәт " дип атала.

Укытучы: Хәзер Эльвина кыскача Гөлфизәр Әбдрәхмәнова турында сөйләп китәр.

Укытучы шагыйрә турында өстәмә ясый. Мәглүматлар бирә. “Укып, белем ал, улым !" сангәтьле укып күрсәтә.

Укытучы: Менә нинди талантлы шагыйрә! Инде Ислам апаның " Укып, белем ал, улым !" шигырен сөйләп китә. Балалар игътибар белән тыңларга тиешле.

Укытучы: Нәрсәгә автор өнди ?

Балалар: белем алырга, китап укырга, туган якны яратырга өнди.

Укытучы: Инде hәр төркемгә бу китаптан табышмаклар бирәм. Сез аларны күчереп языгыз, ия белән хәбәрне табып асларына сызыгыз.

1) Зифа буйлы агач килә. Яңа елга кунакка.

Татарчасы " чыршы " була, ә урысча..... (ель була)

2. Чәчәкләрнең патшасы ул. Җырларда күп җырлана.

Чәнечкеле чәчәк дип, күп егетләр зарлана. (гөлчәчәк)

3. Мыек белән мин парлашып, горурланып үсәмен.

Мыек өскә, ә мин никтер аска таба үсәмен. (Сакал)

4. Тәгәримен, очамын, hаваларда тирбәләм.

Яман малайлар теленнән никтер бик еш тиргәләм. (Туп)

5) Җылы якта үсәм мин, түгәрәкмен,сарымын.

Туңдырсалар да, мин татлы, hәм ашарга ярыймын (Хөрмә)

6) Миндә маймыл, миндә филләр, миндә кошлар,еланнар.

Акробатлар, пони атлар, hәм мәзәк клоуннар (цирк)

Мөстәкыйль эш. Ия белән хәбәрне табалар. Нинди сүз төркеме белән белдерелүен әйтәләр.

1. **Ныгыту** (**Регулятив**: белем үзләштерү дәрәҗәсен тикшерү, нәтиҗәсен ясау)
2. Укытучы: Ә инде мондый бирем үтибез:

1 төркем бугенге темага памяткалар ясый

2 төркем дәрес башында укыган әкиятне күрсәтә

1. Группа эшен йомгаклау

5. **Рефлексия**. Дәреснең нәтиҗәсен әйтү.

- Афарин, балалар . Бүген дәрестә яхшы эшләдегез. Менә бу дәрес нинди тәэсир хисләре калдырды? Балалар, әйдәгез смайликларыгызны күрсәтеп карагыз

Өй эшен языгыз.

1 төркем. Күренекле шагыйребез Булат Сөләймановның " Сорамагыз туган авылымны" шигырен сәнгатьле укырга, ия белән хәбәрне табарга.

2 төркем. Ия белән хәбәр турында рәсем ясап карарга.

Укытучы: Ә хәзер инде билгеләр куябыз. Сезнең алда смайликлар, шул смайликлар белән бер- берегезгә төркемнәргә, үзегезгә бәяләр куегыз, нинди билге күп була, шундый бу дәрескә билгегез булыр. Көндәлеккә билгеләр куела.

Дәрес дәвам, чыгарга мөмкин.